Terminator 6 Akan Memulakan Pengambaran Mac Tahun Hadapan
Arnold Schwarzenegger yang kembali membawakan watak ikonik Terminator memberitahu bahawa filem ke-6 franchise tersebut akan memulakan pengambarannya Mac tahun hadapan. Beliau memberitahu berita tersebut semasa ditemuramah oleh wartawan Playlist. Sebelum ini, Arnold mengesahkan yang beliau terlibat dalam projek terbaru Terminator ini dengan akan membawa watak robot T-800, robot Terminator yang popular diawal siri filem berkenaan. Terminator 6 merupakan trilogi terbaru dalam franchise Terminator dan diarahkan oleh pengarah asal siri filem ini iaitu James Cameron. Menurut pengarah tersebut, Terminator 6 bakal menceritakan asal usul T-800, robot pembunuh manusia. Sementara itu, Arnold juga memberikan perkembangan terbaru dua filem yang bakal dibintangi oleh beliau iaitu sekuel filem Twins, Triplets dan Conan. Menurutnya, Conan mungkin akan memulakan pengambaran selepas filem Terminator 6, manakala filem Triplets mungkin akan dihasilkan dengan Eddie Murphy dan Danny DeVito akan terlibat dalam projek filem tersebut.